Oma pildistamise algusaegadel mäletan, et metsas käies oli mul tihti kombeks midagi silmates klõps ära teha ja siis edasi minna. Iga asi oli uus ja põnev ja nii need pinnapealsed 'esimese päeva' pildid sündisid - liigirohkust oli küllaga, kuid piltide omapära mitte just eriti. Igal  pildistamisel lootsin, et järgmise metsatuka taga on midagi veel huvitavamat ja eelmine sündmus oli peale klõpsu juba peaaegu unustatud. Võibolla on see minu alguse paratamatus, kuid soovitan kõigil praegustel looduspildistamisega alustajatel midagi põnevat leides peale esimest klõpsu mitte edasi tormata - järgmise metsatuka taga on tavaliselt vähem kui eelmise taga.